# 【「打工仔」職場處境劇之「80後vs後50」】

畫面見“My ERB” Facebook專頁代言人「蔣知識」利用變身手錶瞬間回到公司。

智能手錶發出提示：隊長，已回基地！提提你，今日有個猛人嚟咗！

螢幕蓋字︰

「打工仔」職場處境劇之「80後vs後50」

蔣知識：猛人？

老闆帶一位新同事前來跟蔣知識打招呼，原來是著名演員林雪。

老闆：隊長！喺到啱喇。嗱！嚟緊雪哥會跟你學做幾日實習小編！

螢幕蓋字︰

林雪

“My ERB” Facebook專頁

實習小編

蔣知識：吓…雪…雪…雪…雪…雪哥？

林雪：雪一下好喇！係喇，雪哥，我叫雪哥！

林雪假裝友善地跟蔣知識握手，心想：就係呢條𡃁仔搶咗我份工！

蔣知識：你好呀，雪哥，久仰大名！

蔣知識假裝恭敬地跟林雪握手，心想：乜咁大整蠱呀！搵個咁有份量嘅intern，點敢叫佢做嘢呀？

老闆：嗱，隊長，新同事就交俾你喇！

蔣知識：Sure！No problem la！

老闆：你兩個慢慢交流吓呀！

林雪：好呀，你去忙啦！

老闆離開後，蔣知識打算跟林雪交代工作日常。

蔣知識：咁呀…相信打理「專頁」呢啲小事呢，難唔到你呢個「專業」嘅演員！

林雪：你知道就好啦！食咗早餐未？

蔣知識：未呀！

林雪：咁你幫我叫份呀！食完早餐我做嘢！

蔣知識：吓…

螢幕蓋字︰

Mission 1

回覆Fans留言

同事們熱情地跟林雪打招呼。

同事A：我好鍾意睇你做戲呀，雪哥！之後多多指教喇！唔阻你專心做嘢喇！唔阻你，唔阻你…

林雪：唔該，唔該。

蔣知識：雪哥，呢度啲同事就好似我咁嘅，好nice㗎！有咩問題就隨時搵佢哋！係喇，關於日常工作呢，你有冇咩想問呀？

林雪：都好easy啫！

螢幕蓋字︰

好Easy啫！

林雪邊說邊從褲袋拿出手機：睇下“My ERB”嗰個「飛時卜」（Facebook）有啲咩留言咁啫！係咪呀？簡單到極啦！Very easy！

螢幕蓋字顯示Facebook留言內容︰

豪：Hello請問幾時再開咖啡班？

林雪：嘩！有個小西灣豪Dee喎！

林雪利用語音回覆留言：喂，豪Dee呀，就咁嘅，ERB喺全港九新界委任咗80幾間培訓…

螢幕蓋字︰

ERB委任80幾間培訓機構

林雪：培訓機構開班呀！咁懶！你自己搵吓嘛！

蔣知識欲奪去林雪的手機，制止他回覆留言，林雪撥走蔣知識的手，繼續回覆留言：喂，未講完呀！不如…係喇…係喇…上網check吓最好喇！

林雪不理會蔣知識的勸阻：係喇…順便幫我點個Like！

蔣知識成功奪去林雪的手機：雪哥！雪哥！你咁樣做呢，唔係咁好嘅！我幫你friend啲、客氣啲呀嘛…

林雪憤怒地指責蔣知識：咩friend啲？呢啲真呀！

螢幕蓋字︰

我係真心㗎！

林雪：講得又清楚，你好假呀你！我真係唔想鬧你喇！

螢幕蓋字︰

我好攰啦！

林雪：真係有眼無珠呀，食豬仔包啦你！唉，我真係…

螢幕蓋字︰

Mission 2

創作Facebook貼文

林雪：唓！畫畫咋嘛，濕濕碎啦，攞支筆嚟！

蔣知識為林雪遞上鉛筆。

林雪：算你醒目！

林雪唸唸有詞地畫畫：一個鼻好圓、一對耳仔好圓、一對眼睛好細。

螢幕蓋字︰

大鼻好圓

耳仔好圓

眼睛好細

身旁的同事看著林雪畫畫，均露出詫異的表情。

林雪滿意地看著自己的作品說︰嘩，隻兔仔牙真係似晒我要嗰隻款！（問同事意見）靚唔靚呀？

同事B：靚呀，雪哥！你呢幅畫真係充滿咗後現代寫實主義呀！

螢幕蓋字︰

後現代寫實主義

林雪︰後就真係後現代，寫實唔寫實呢，我就真係唔知！點解熊仔生隻兔仔牙呢？係嘛？

同事A：因為你用咗「不加思索」嘅理念呀！你真係將佢發揮得淋漓盡致！

螢幕蓋字︰

不加思索

林雪沾沾自喜：嘩…你真係知我心！我真係畫嗰陣時無諗過㗎，真係「不加思索」！

蔣知識發現原來林雪畫了一隻不知明的動物，旁邊寫著ERB「寵物美容及店務助理基礎證書」課程。

蔣知識連忙向林雪提出建議：呀…雪哥，不過呢，我覺得你幅畫呢就太有深度，咁一般人未必睇得明。咁可能要加多幾筆去改善吓咁囉。

林雪怒火中燒：乜嘢叫一般人呀？（指著一旁的同事）我哋唔係一般人咩？我哋睇得明，你就睇唔明！加咩呀？

蔣知識：你哋太叻啫…係咪先？

林雪：太叻？你唔係請我呢啲…太叻（叻人）嘅咩？

蔣知識：唔夠你哋叻呀嘛…

林雪：嗱！你係咪要畫兩筆呀？

蔣知識：唉…嗱咁就啱啦…你幫我畫，你幫我畫…

林雪：我點解要幫你畫呀？我畫完啦嘛！咁即係點呀？

蔣知識：我畫我畫…

林雪：你…你唔駛畫啦…真係！你幫我做埋我啲咩project嗰啲嘢啦！

螢幕蓋字︰

幾日後…

林雪手機傳來蔣知識的聲音：Over！Over！緊急召喚雪哥！

螢幕蓋字︰

Mission 3

拍攝宣傳片

林雪：係呀，講啦隊長，咩事呀？

蔣知識：老闆話想加強宣傳，鼓勵多啲「後50」報讀ERB課程，重投職場，想搵你度條橋，睇吓可以點樣宣傳吓。

林雪：老闆真係好叻呀！進修咁緊要，梗係要俾多啲人知啦！不如同我拍番條片話俾啲人聽，ERB有七百幾個課程，一大堆支援服務，快啲嚟ERB啦！

螢幕蓋字︰

七百幾個課程

一大堆支援服務

林雪：你睇咁樣好唔好呀？

蔣知識：你咁拍法呢，會唔會太hard sell呀？

林雪：Hard sell都要㗎啦，七百幾個課程喎大佬！你真係呀！

蔣知識：咁呀…會唔會有第二個方法呀？

林雪：唔好咁直接，係唔係？好…軟啲！等我諗諗…等我諗諗…等我諗諗…

鏡頭一轉，林雪面向攝錄機拍攝宣傳片。

林雪：導演哥哥，我有兩個方案，你睇吓我用邊個去sell我哋ERB啲課程好啲，好唔好呀？

林雪：嗱！呢個係第一個。

螢幕蓋字︰

進修咁緊要！

林雪突然一面嚴肅：進修咁緊要，你一定唔會唔嚟ERB揀番個課程讀啦，係唔係？呢個係第一個。

林雪改為滿面笑容：第二個就係，ERB課程涵蓋28個行業，50歲仲有大把嘢學，你唔會唔嚟學，係咪呀？

螢幕蓋字︰

28個行業咁多！

「後50」都大把嘢學！

導演：Good take！我兩個都要！

林雪：第一個會唔會粗魯啲呀？

蔣知識：嘩…雪哥，估唔到你咁有諗頭呀！

林雪：唉…呢啲就諗到嘅，但係「飛時卜」嗰啲小編嗰啲呢，我真係做唔嚟。

螢幕蓋字︰

太難啦！

林雪：我諗吓諗吓，我諗我都係返去拍戲，就咁樣就算啦…

螢幕蓋字︰

拍戲啱我多啲

蔣知識：咁呀…其實今時今日，打工仔個個都要進修嘅。

螢幕蓋字︰

打工仔齊進修！

蔣知識：咁呀雪哥，你有冇諗過之後抽時間去進修吓？

林雪：我…我有諗㗎，但係…我會唔會遲咗呢？

螢幕蓋字︰

「後50」有心有力

蔣知識：有心唔怕遲！我呢度有一本ERB嘅課程總覽，可以俾你睇一睇，可以揀吓邊一個（課程）啱你呀！

螢幕蓋字︰

「打工仔」職場處境劇之「80後vs後50」

主演

林雪（雪哥）

蔣知識（隊長）

螢幕右邊視窗出現片尾彩蛋，見蔣知識與林雪坐在電腦前剪片。

蔣知識：Yes！通咗幾晩頂，終於剪好咗我哋呢條「80後vs後50」嘅宣傳片啦！

螢幕蓋字︰

[www.erb.org](http://www.erb.org)

ERB熱線：182 182

林雪：係咪覺得好叻呢？

蔣知識：梗係啦！

林雪：老闆仲叻呀，拍咗十幾條，佢要番第一條。

蔣知識：唉！唔好講咁多啦！一於呢，我哋快啲upload上去“My ERB” Facebook，然後呢叫我哋啲fans玩遊戲贏獎品啦！

螢幕蓋字︰

“My ERB” Facebook專頁

“蔣知識（隊長）” Facebook專頁

林雪：咩獎品呀？

蔣知識：你有咩獎品呀？

林雪：我呀？我有啲簽名相囉，唔知人哋要唔要呢？

蔣知識：要！我一定要呀，第一張！

林雪：係嘛呀？

蔣知識：Yeah！